[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000003", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000004", "text": "C\u0302u la diskurso de Bolsonaro kontrau\u0306 C\u0302inio instigas malamon kontrau\u0306 azianoj en Brazilo?"}, {"text_idx": "#000006", "text": "Dum almenau\u0306 du monatoj en 2020, neniu s\u0302oforo volis veturigi Joe-n en San-Pau\u0306lo (tio ne estas lia vera nomo)."}, {"text_idx": "#000007", "text": "Filo de c\u0302ina enmigrinto kaj brazila virino, Joe havis profilon c\u0302e Uber kiu estis ligita al Facebook, kie lia nomo estas skribita per c\u0302inaj literoj."}, {"text_idx": "#000008", "text": "Antau\u0306 plendi c\u0302e la kompanio, amiko lia kiu ankau\u0306 estas c\u0302indevena proponis, ke li s\u0302ang\u0302u sian nomon en la apo. Kiam li faris tion \u2014 kaj aldonis la patrinan portugalan familian nomon \u2014 tuj la s\u0302oforoj komencis akcepti lin."}, {"text_idx": "#000009", "text": "Fronte de la historia maljusteco kaj perforto kontrau\u0306 nigruloj kaj indig\u0302enoj en Brazilo, la azianoj \u2014 kiuj estas malpli ol 1 procento de la log\u0302antaro \u2014 ordinare ne estas agnoskataj kiel celoj de rasismo."}, {"text_idx": "#000010", "text": "Global Voices parolis kun aliaj kvar homoj c\u0302indevenaj en Brazilo kaj c\u0302iuj raportis okazojn pri rasismo kaj ksenofobio en urboj kiel San-Pau\u0306lo, Rio-de-J\u0302anejro kaj Caibate\u0301 en la s\u0302tato Suda Rio-Grando. C\u0302iuj diris, ke la maltoleremo pligrandig\u0302is dum la pandemio de KOVIM-19."}, {"text_idx": "#000011", "text": "Kontrau\u0306 c\u0302i tiu fono la prezidento Jair Bolsonaro, kiu plurfoje kulpigis Pekinon pri la pandemio, kaj sia filo Eduardo Bolsonaro, kongresano, kaj la ministro pri eksteraj rilatoj Ernesto Arau\u0301jo siavice atakis C\u0302inion."}, {"text_idx": "#000012", "text": "En oktobro 2020, la prezidento deklaris, ke la registaro ne ac\u0302etus Coronavac-on, la vakcinon de la c\u0302ina laboratorio Sinovac, kaj ec\u0302 provizore interrompis la registran procedon en la nacia agentejo pri medikamentoj; la prezidento diris ke la vakcino estis dang\u0302era \u201cpro la origino\u201d. Kaj estas brazilanoj kiuj konsentas kun li."}, {"text_idx": "#000013", "text": "\u201cBrazilanoj intervjuitaj de mi asertis, ke ili voc\u0302donis por Bolsonaro en la prezidenta balotado de 2018 kaj ili konsentas kun la vortoj diskonigitaj de la prezidenta teamo en sociaj retejoj\u201c, diris Edivan Costa, antropologo kaj socia sciencisto kiu esploras pri c\u0302ina migrado al Brazilo kaj faris etnografiajn esplorojn en San-Pau\u0306lo kaj Rio-de-J\u0302anejro."}, {"text_idx": "#000016", "text": "Costa diras, ke tiuj unuaj enmigrintoj estis ofte malhumanigitaj: \u201cC\u0302irkau\u0306 20 jarojn post la unua migranta ondo, la princo Dom Miguel estis akuzita, ke li partoprenis en c\u0302asado de c\u0302inaj enmigrintoj en la c\u0302irkau\u0306aj\u0302o de Rio-de-J\u0302anejro pro amuzo\u201d."}, {"text_idx": "#000017", "text": "Poste, okazis almenau\u0306 aliaj tri migrantaj ondoj el kontinenta C\u0302inio, la plej granda en la 1950-aj jaroj \u2014 la politikaj okazaj\u0302oj en C\u0302inio (enlanda milito, japana okupacio, Dua Mondmilito kaj la Kultura Revolucio) instigis multajn foriri. Ekde 2018, la 15-a de au\u0306gusto farig\u0302is la Nacia Tago de la C\u0302ina Enmigrado en Brazilo."}, {"text_idx": "#000019", "text": "La kvartalo Liberdade [Libereco], konata kiel centro de la orienta azia kulturo en San-Pau\u0306lo, estas studobjekto en la esploro de Costa. Dum la surloka esploro, li vidis malamikecojn kontrau\u0306 c\u0302indevenaj laboristoj. \u201cEn 2020, kiam mi intervjuis la komunumon, mi au\u0306dis krion. Mi kuris por vidi kio okazis kaj vidis du knabojn kriantaj al c\u0302inaj vendistoj, \u2018reiru al C\u0302inio!\u2019, \u2018atentu la virusojn!\u2019 kaj \u2018foriru, c\u0302ino!'\u201d."}, {"text_idx": "#000021", "text": "\u201cSurmetu la fekan maskon, fekulo. Tiuj pestoj venas al nia lando por mortigi nin. Reiru al via lando, besto\u201d. Dieqing Chen diris ke tius estas kelkaj insultoj, kiujn li au\u0306dis kiam li demetis sian maskon por trinki akvon c\u0302e kliniko en Rio-de-J\u0302anejro je la fino de 2020."}, {"text_idx": "#000022", "text": "Dieqing, kiu log\u0302as en Brazilo jam de jardeko, komprenas, sed ne parolas la portugalan, do lia eks-edzino, Rosana Stofel, agis kiel lia tradukistino dum li estis intervjuita de Global Voices pere de Facebook. Pro sankialo, li ofte iras al malsanulejoj kaj klinikoj por fari sangodializon. Dum la pandemio, li spertis malamon en tiuj lokoj."}, {"text_idx": "#000023", "text": "\u201cMi kutime estas unu inter la solaj pacientoj kiuj uzas maskon kaj mi observis, ke mi estas la plej rigardata\u201d, li diris. Dieqing, kiu venis al Brazilo por labori en la nutraj\u0302a industrio, helpas sian familion en la provinco Gu\u0306angdongo. Li diris, ke li volas reiri al C\u0302inio kiel eble plej baldau\u0306 pro la malama medio."}, {"text_idx": "#000024", "text": "Dume, Bolsonaro s\u0302ajne malfortigas sian kontrau\u0306-c\u0302inan malamon. En januaro 2021, la agentejo pri medikamentoj donis urg\u0302an aprobon al la vakcino Sinovac kaj la registaro ac\u0302etis 100 milionojn da dozoj. Kaj en publika parolado la 23-an de marto 2021 \u2014 la tago kiam okazis pli ol 3000 mortoj en Brazilo pro KOVIM-19 \u2014 la brazila prezidento provis montri sin favore al vakcinoj, sed misprezentis informojn kaj flankenlasis sian unuan opinion pri Sinovac."}, {"text_idx": "#000025", "text": "La kialoj estas multaj, inkluzive de falo de la prezidenta populareco, de 39 procentoj en oktobro 2020 al 30 procentoj en februaro 2021, kaj la krizo pri manko de oksigeno kaj litoj en malsanulejoj norde de Brazilo. Brazilo ankau\u0306 dependas de C\u0302inio por akiri rimedojn por mem produkti la Sinovac-vakcinon."}, {"text_idx": "#000026", "text": "\u201cBrazilo kaj C\u0302inio ekonomie interdependas, kaj C\u0302inio estas monda potenco kiun oni ne devas bagateligi\u201d, diris Costa."}, {"text_idx": "#000027", "text": "\u201cNi ankau\u0306 devas konsideri, ke la c\u0302ina registaro ne pensas pri la mallongtempo. Brazilo estas s\u0302losila lando por la efektivigo de 5G-retoj, ekzemple. Sed la novaj c\u0302apitroj de tiu rakonto estos pri kiel Brazilo pritraktos la disvastigon de KOVIM-19. Dume, la konsekvencoj de tiu detruema diskurso efikas la popolon\u201d, analizas Costa."}, {"text_idx": "#000028", "text": "Plej novaj artikoloj pri Latinameriko"}, {"text_idx": "#000029", "text": "Meksika kolektivo kiu piratas librojn por kundividi kulturon alfrontas blokadojn"}, {"text_idx": "#000030", "text": "Germinda Casupa\u0301, c\u0302ikita indig\u0302eno fronte al fajro kaj masklismo"}, {"text_idx": "#000034", "text": "Kiel banglades\u0302aj teolaboristoj povas travivi kun taga salajro de malpli ol du dolaroj?"}, {"text_idx": "#000035", "text": "Retpos\u0302to (ne estos publikigata) (deviga)"}, {"text_idx": "#000036", "text": "Aboni komentojn de c\u0302i tiu artikolo per retpos\u0302to"}, {"text_idx": "#000037", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}, {"text_idx": "#000038", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}, {"text_idx": "#000039", "text": "Speciala danko al niaj multaj subtenantoj"}, {"text_idx": "#000040", "text": "Bonvolu subteni nian gravan laboron"}]